text: Esbjerg lejer spiller fra FCK
  04 september 2012 kl. 06.43
  EfB Elite har lejet den 19-årige offensivspiller Youssef Toutouh fra FC København. Lejeaftalen løber frem til nytår.
  Yuossef Toutouh er en spiller, der kan dække de fleste offensive pladser på kanterne, midtbanen og som hængende angriber.
  Den 192 cm høje spiller er født i København af marokkanske forældre og havde sin fodboldopvækst i B 93.
  Siden har han spillet for Hvidovre, inden han sidste år skiftede til FCK.
  Her er det blevet til tre indskiftninger i Superligaen og en hel kamp pokalkamp.
  - Vi har fået gode referencer på Youssef både som person og fodboldspiller, og vi håber, at han med sin stærke teknik og sikkerhed i pasninger kan styrke bredden og skærpe konkurrencen om pladserne i truppen. Han spiller nogle positioner på banen, som er interessante i forhold til vores nuværende situation i Superligaen, siger Niels Erik Søndergård fra EfB.
  